open-index/open-wikipedia-markdown huggingface dataset:
Ραλφ Μάτσιο

Ο **Ραλφ Τζορτζ Μάτσιο Τζρ.** (**Ralph George Macchio Jr.**, Χάντινγκτον, Νέα Υόρκη, 4 Νοεμβρίου 1961) είναι Αμερικανός ηθοποιός. Είναι περισσότερο γνωστός για τον ρόλο του Ντάνιελ Λαρούσο σε τρεις ταινίες *[[The Karate Kid (franchise)|Καράτε Κιντ]]* και στην τηλεοπτική σειρά *[[Cobra Kai]]*, που δρα ως συνέχεια των ταινιών. 

Εμφανίστηκε επίσης στις ταινίες *Αουτσάιντερς, επαναστάτες χωρίς αύριο*, *Το ξαδερφάκι μου ο Βίνι* και *Με αντάλλαγμα την ψυχή μου* και στις τηλεοπτικές σειρές *Eight Is Enough*, *[[Ugly Betty]]* και *The Deuce*.

## Παραπομπές


Κατηγορία:Αμερικανοί ιταλικής καταγωγής
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Μιραβεργόνη

H **μιραβεργόνη**, με εμπορικό όνομα Mybetriq ή Betmiga, χρησιμοποιείται για την θεραπεία του Συνδρόμου της Υπερδραστήριας Ουροδόχου Κύστης. Τα θεραπευτικά της αποτελέσματα είναι παρόμοια με αυτά των αντιμουσκαρινικών (αντιχολινεργικών) φαρμάκων όπως η σολιφενασίνη και η τολτεροδίνη. Χορηγείται από το στόμα.

Οι συνήθεις παρενέργειες περιλαμβάνουν την αρτηριακή υπέρταση, πονοκεφάλους και λοιμώξεις του ουροποιητικού. Άλλες σημαντικές παρενέργειες του φαρμάκου είναι η κατακράτηση ούρων, οι αρρυθμίες και το αγγειοοίδημα. Ο μηχανισμός δράσης της οφείλεται στην ενεργοποίηση των β3 αδρενεργικών υποδοχέων της ουροδόχου κύστης, με αποτέλεσμα την χαλάρωση της.

Η μιραβεργόνη είναι ο πρώτος κλινικά διαθέσιμος β-3 αγωνιστής που εγκρίθηκε για χρήση σε ενήλικες με Σύνδρομο της Υπερδραστήριας Ουροδόχου Κύστης. Η μιραβεργόνη εγκρίθηκε για ιατρική χρήση στις Ηνωμένες Πολιτείες και την Ευρωπαϊκή Ένωση το 2012. Το 2020 ήταν to 160o πιο συχνά συνταγογραφούμενο φάρμακο στις ΗΠΑ, με περισσότερο από 3 εκατομμύρια συνταγές. Υπάρχει και ως γενόσημο φάρμακο.

Στο Ηνωμένο Βασίλειο προτιμάται λιγότερο σε σχέση με τα αντιμουσκαρινικά φάρμακα όπως η  οξυβουτινίνη.

## Ενδείξεις
Χρησιμοποιείται για την θεραπεία του Συνδρόμου της Υπερδραστήριας Ουροδόχου Κύστης, Έχει εξίσου καλά θεραπευτικά αποτελέσματα με τα αντιμουσκαρινικά (αντιχολινεργικά) φάρμακα όπως η σολιφενασίνη και η τολτεροδίνη. Στο Ηνωμένο Βασίλειο προτιμάται λιγότερο σε σχέση με τους συγκεκριμένους παράγοντες.

Χρησιμοποιείται επίσης για την θεραπεία της Νευρογενούς Κύστης, μιας δυσλειτουργίας της ουροδόχου κύστης που σχετίζεται με νευρολογικές διαταραχές σε παιδιά ηλικίας τριών ετών και μεγαλύτερα.

## Ανεπιθύμητες Ενέργειες

### Πολύ Συχνές (>10%)

* Αρτηριακή Υπέρταση

### Συχνές (1-10%_

* Ξηροστομία
* Ρινοφαρυγγίτιδα
* Λοιμώξεις ουροποιητικού
* Πονοκέφαλος
* Δυσκοιλιότητα
* Αρθραλγία
* Λοιμώξεις ανώτερου αναπνευστικού
* Ίλιγγος
* Διάρροια

### Σπάνιες

* Θολή όραση
* Γλαύκωμα
* Αύξηση Ηπατικών Ενζύμων (γGT, ALT, AST, LDH)
* Γαστρίτιδα
* Κατακράτηση ούρων
* Ρινίτιδα

Κατηγορία:Φάρμακα που δρουν στο ουρογεννητικό σύστημα
Romantic Warriors

Το ***Romantic Warriors*** είναι το πέμπτο στούντιο άλμπουμ του γερμανικού ντουέτου Modern Talking, που κυκλοφόρησε στις 8 Ιουνίου 1987 από τη Hansa Records. Περιέχει το single «Jet Airliner», το οποίο έφτασε στο top 10 στη Γερμανία και την Αυστρία, ενώ μπήκε στο top 20 στην Ελβετία και τη Σουηδία.  Το άλμπουμ έφτασε στο νούμερο τρία στη Γερμανία στις 6 Ιουλίου 1987 και πέρασε συνολικά τέσσερις εβδομάδες στο top 10.

## Track listing

## Προσωπικό
* Ντίτερ Μπόλεν – παραγωγή, διασκευές
* Λούι Ροντρίγκεζ – συμπαραγωγή
* Μάνφρεντ Βόρμσταιν – καλλιτεχνική διεύθυνση, ιδέα, φωτογραφίες
* Tony Stone Associates – φωτογραφίες
* Ντιντλ Ζιλλ – φωτογραφίες

## Τσαρτ
### Εβδομαδιαία

## Πιστοποιήσεις

## Παραπομπές


Κατηγορία:Δισκογραφία των Modern Talking
Κατηγορία:Άλμπουμ του 1987
Τουρκικές βουλευτικές εκλογές 1946

**Τουρκικές βουλευτικές εκλογές** διενεργήθηκαν στις 21 Ιουλίου 1946 για την ανάδειξη των 465 μελών της Μεγάλης Εθνοσυνέλευσης της Τουρκίας. Τις εκλογές κέρδισε το Ρεπουμπλικανικό Λαϊκό Κόμμα - κόμμα που κυβερνούσε την Τουρκία από το 1923 - και Πρωθυπουργός ανέλαβε ο Ρετσέπ Πεκέρ.

Ήταν οι πρώτες εκλογές της πολυ-κομματικής περιόδου της Τουρκίας , και οι πρώτες άμεσες εκλογές. 

Στις εκλογές έλαβαν μέρος το Δημοκρατικό Κόμμα (Τουρκία) που είχε ιδρυθεί, μόλις τον Ιανουάριο του 1946, από μέλη του ΡΛΚ που διαφώνησαν με την πολιτική του, το Κόμμα της Εθνικής Ανάπτυξης που ιδρύθηκε μερικές μέρες πριν τις εκλογές (18 Ιουλίου 1946) και καθώς διάφοροι ανεξάρτητοι υποψήφιοι από τους οποίους, επτά (7) κατάφεραν να εκλεγούν βουλευτές.

Ο εκλογικός νόμος με βάση τον οποίον έγιναν οι εκλογές ψηφίστηκε στις 5 Ιουνίου του 1946. Ο νόμος υπ' αριθμ. 4918 καθιέρωσε για πρώτη φορά τις εκλογές ενός γύρου, με πλειοψηφικό σύστημα, βάσει εκλογικών καταλόγων. Το γεγονός ότι η μεν ψηφοφορία ήταν ανοιχτή, η δε καταμέτρηση των ψήφων μυστική, συνέβαλλε στο να θεωρηθούν αυτές οι εκλογές «νοθευμένες».

Η Εθνοσυνέλευση εξέλεξε ως Πρόεδρο της Δημοκρατίας τον Ισμέτ Ινονού

Ο Ρετσέπ Πεκέρ ορκίστηκε Πρωθυπουργός στις 7 Αυγούστου 1946 ωστόσο παραιτήθηκε στις 9 Σεπτεμβρίου 1947 λόγω ενδο-κομματικών διαφορών. Στη θέση του ανέλαβε στις 10 Σεπτεμβρίου ο Χασάν Σάκα, ο οποίος και αυτός παραιτήθηκε από Πρωθυπουργός στις 16 Ιανουαρίου 1949. Στη θέση του ανέλαβε ο Τσεσμετίν Γκιουναλάι. 

## Παραπομπές


1
Κατηγορία:Εκλογές του 1946
Ελαφίνα Ημαθίας

Η **Ελαφίνα** είναι είναι οικισμός της Κεντρικής Μακεδονίας στην Περιφερειακή Ενότητα Ημαθίας.

## Γεωγραφικά - Ιστορικά στοιχεία
Η Ελαφίνα βρίσκεται στις βορειοδυτικές πλαγιές των Πιερίων Ορέων σε υψόμετρο 880 μέτρα ενώ απέχει περίπου 28 χλμ. ΝΔ. από την Βέροια και 75 χλμ. Δ.-ΝΔ. από την Θεσσαλονίκη (μέσω Κολινδρού). Πιθανολογείται ότι ο οικισμός προϋπήρχε από τους βυζαντινούς ακόμη χρόνους ενώ καταγράφεται σε οθωμανικά φορολογικά κατάστιχα (*tapu tahrir defterleri*) του 15ου και 16ου αιώνα ως *Σπουρλίτα* (τουρκ. *ispirlit*) - τοπωνύμιο που σημαίνει καμένη γη. Το χωριό κάηκε την περίοδο της κατοχής από τους Γερμανούς και οι κάτοικοί του μετοίκησαν νοτιοανατολικότερα όπου ίδρυσαν τον Έλαφο Πιερίας.

Η διαδρομή από την Ελαφίνα στον Έλαφο, περίπου 12 χιλιόμετρα, είναι σε υψόμετρο 500 με 800 μέτρα ανάμεσα σε πλούσια βλάστηση (δρυς, οξιές, άγριες καστανιές κλπ) και με ενδιαφέρουσα χλωρίδα (ρίγανη, φλαμούρι, διάφορα βότανα, άγρια αμπέλια, θεραπευτικούς βολβούς κλπ.) ενώ η πανίδα της περιοχής αποτελείται από ελάφια, ζαρκάδια, αγριόχοιρους, λαγούς, λύκους, αλεπούδες και διάφορα αποδημητικά πουλιά. Πολλά ελεύθερα ρυάκια σχηματίζονται από τον μεγάλο όγκο βροχών, που καταλήγουν σε τρεις τεχνητές λίμνες, οι οποίες χρησιμοποιούνται για τις ανάγκες των καλλιεργητών.

## Διοικητικά - Πληθυσμιακά στοιχεία
Αναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1918 με την παλιά ονομασία από την περίοδο της τουρκοκρατίας ως *Σπουρλίτα* στο ΦΕΚ 152Α - 09/07/1918 να ορίζεται έδρα της ομώνυμης κοινότητας. Το 1926 με το ΦΕΚ 401Α - 12/11/1926 μετονομάστηκε σε Ελαφίνα. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με το Πολύδενδρο, την Μονή Τιμίου Προδρόμου, τον Πόρο και την Χαράδρα αποτελούν την κοινότητα Πολυδένδρου η οποία υπάγεται στη Δημοτική Ενότητα Μακεδονίδος του Δήμου Βέροιας ενώ σύμφωνα με την απογραφή του 2011 απογράφησαν 8 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι:

## Εξωτερικοί σύνδεσμοι

* Βάθρες στην Ελαφίνα Ημαθίας από τον ιστότοπο https://el.wikiloc.com/
* Διαδρομή Ρυάκια Πιερίας - Ελαφίνα Ημαθίας στο https://www.youtube.com/
* Φθινόπωρο στην Ελαφίνα Ημαθίας από τον ιστότοπο https://emvolos.gr/

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Βέροιας
Τόμας Άντερς

Ο **Μπερντ Βάιντουνγκ** (), (γεννημένος την 1η Μαρτίου 1963), γνωστός με το καλλιτεχνικό του όνομα **Τόμας Άντερς**, είναι Γερμανός τραγουδιστής, τραγουδοποιός και παραγωγός δίσκων. Είναι περισσότερο γνωστός ως ο βασικός τραγουδιστής του ποπ ντουέτου Modern Talking. 

Ξεκινώντας την καριέρα του στο τραγούδι ενώ ήταν ακόμη στο σχολείο, ο Άντερς προσπάθησε ανεπιτυχώς να καθιερωθεί ως καλλιτέχνης Schlager για αρκετά χρόνια. Αφού δημιούργησαν το ντουέτο της Eurodisco Modern Talking με τον Ντίτερ Μπόλεν το 1983, έκαναν παγκόσμια αίσθηση με την επιτυχία τους "You're My Heart, You're My Soul". Ακολούθησαν με μια σειρά από άλλες επιτυχίες, όπως τα "You Can Win If You Want", "Cheri, Cheri Lady", "Brother Louie", "Atlantis Is Calling", "Geronimo's Cadillac" και "Jet Airliner", προτού διαλυθούν το 1987. Το 1998, επανενώθηκαν και παρήγαγαν πολλά νέα τραγούδια όπως τα "You Are Not Alone", "Sexy, Sexy Lover", "No Face, No Name, No Number", "Ready for the Victory", και το "TV Makes the Superstar", προτού διαλυθούν ξανά το 2003. Οι αμφιλεγόμενοι χωρισμοί τους οδήγησαν σε πολλές μηνύσεις και εκτεταμένη κάλυψη από τον γερμανικό Τύπο. Κατά τη διάρκεια των δύο θητειών τους μαζί, το ντουέτο πούλησε 120 εκατομμύρια δίσκους παγκοσμίως και έλαβε πολυάριθμες πιστοποιήσεις πωλήσεων σε όλο τον κόσμο. 

Μετά τους Modern Talking, ο Άντερς ξεκίνησε μια σόλο καριέρα κατά τη διάρκεια της δεκαετίας του 1990 και μετά το 2003. Κατά τη διάρκεια της πρώτης διάλυσης των Modern Talking, κυκλοφόρησε έξι στούντιο άλμπουμ, κανένα από τα οποία δεν κατάφερε να μπει στα τσαρτ, ενώ ορισμένα σινγκλ όπως το "Love of My Own" σημείωσαν μέτρια επιτυχία. Μόνο το ισπανόφωνο άλμπουμ του *Barcos de Cristal* (1994) αποδείχθηκε επιτυχημένο στην Αργεντινή, όπου το ομώνυμο τραγούδι του άλμπουμ ανέβηκε στο νούμερο 1. Μετά τη δεύτερη διάλυση, ο Άντερς ξεκίνησε μια πιο επιτυχημένη σόλο καριέρα, με το άλμπουμ του *This Time* (2004), το οποίο έφτασε στο νούμερο 14 στη Γερμανία και στο νούμερο 1 στη Ρωσία και την Τουρκία. Το άλμπουμ του *Strong* το 2010 έγινε πλατινένιο στη Ρωσία με πωλήσεις άνω των 650.000 αντιτύπων.  Το *Two* (2010), ένα άλμπουμ συνεργασίας με τον Jörn-Uwe Fahrenkrog-Petersen έφτασε στο νούμερο 11 στη Γερμανία, ενώ το πρώτο του γερμανικό άλμπουμ *Pures Leben* (2017) ανέβηκε στο νούμερο 14.

Αν και δεν μπορεί να ισοβαθμίσει την επιτυχία του με τους Modern Talking με τη σόλο καριέρα του, ο Άντερς θεωρείται μουσικό είδωλο στην Ανατολική Ευρώπη, όπου τον σέβονται περισσότερο από ό,τι στην πατρίδα του και πραγματοποιεί τακτικά περιοδείες στα γήπεδα και την παραμονή της Πρωτοχρονιάς στην Πολωνία. Το 2006, το Εθνικό Πανεπιστήμιο του Κιέβου «Ταράς Σεβτσένκο» τον ανέδειξε επίτιμο καθηγητή για τη «διαμόρφωση του μουσικού γούστου μιας γενιάς» και κατέχει τη διάκριση ως ο ξένος καλλιτέχνης με τις περισσότερες πωλήσεις όλων των εποχών στη Ρωσία.

## Παραπομπές


Κατηγορία:Γερμανοί μουσικοί παραγωγοί
Κατηγορία:Eurodance μουσικοί
Κατηγορία:Γερμανοί τραγουδιστές
Μεγαπένθης (γιος του Προίτου)

Στην Αρχαία ελληνική μυθολογία ο **Μεγαπένθης** ήταν γιος και διάδοχος του βασιλιά Προίτου.  Με τον ξάδελφό του Περσέα αντάλλαξαν τα βασίλεια του Άργους και της Τίρυνθας.Έτσι, ο Μεγαπένθης ανέλαβε το βασίλειο του Άργους και ο Περσεύς το βασίλειο της Τίρυνθας. Ο γιος του ήταν ο Αργεύς πατέρας του Αναξαγόρα, σύμφωνα με άλλες πληροφορίες ο Αναξαγόρας ήταν απ΄ευθείας γιος του Μεγαπένθη. Η κόρη του ήταν η Ιφιάνειρα, σύζυγος της ο μετέπειτα κληρονόμος στο ένα τρίτο του βασιλείου του μάντης Μελάμποδας.

## Παραπομπές



## Πηγές

*Diodorus Siculus, The Library of History translated by Charles Henry Oldfather. Twelve volumes. Loeb Classical Library. Cambridge, Massachusetts: Harvard University Press; London: William Heinemann, Ltd. 1989. Vol. 3. Books 4.59–8.
*Diodorus Siculus, Bibliotheca Historica. Vol 1-2. Immanel Bekker. Ludwig Dindorf. Friedrich Vogel. in aedibus B. G. Teubneri. Leipzig. 1888–1890. 
*Gaius Julius Hyginus, Fabulae from The Myths of Hyginus translated and edited by Mary Grant. University of Kansas Publications in Humanistic Studies. Online version at the Topos Text Project.
*Pausanias, Description of Greece with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918. 
*Pausanias, Graeciae Descriptio. 3 vols. Leipzig, Teubner. 1903. 
*Pseudo-Apollodorus, The Library with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. 

Κατηγορία:Βασιλείς του Άργους
Κατηγορία:Βασιλείς της ελληνικής μυθολογίας
Κατηγορία:Μυθολογία του αρχαίου Άργους
Εκκινητές ριζών

Στη χημεία, **εκκινητές ριζών** είναι ουσίες που μπορούν να παράξουν είδη ριζών υπό ήπιες συνθήκες και να προάγουν αντιδράσεις μέσω χημικών ριζών. Αυτές οι ουσίες έχουν γενικά ασθενείς δεσμούς και παρουσιάζουν χαμηλές ενέργειες διάσπασης δεσμών.

Οι εκκινητές ριζών χρησιμοποιούνται σε βιομηχανικές διεργασίες όπως π.χ. στη σύνθεση πολυμερών. Τυπικά παραδείγματα είναι μόρια με δεσμό αζώτου-αλογόνου, αζω-ενώσεις και οργανικά και ανόργανα υπεροξείδια.

## Κύριοι τύποι
* Τα αλογόνα υφίστανται ομολυτική σχάση σχετικά εύκολα. Το χλώριο, για παράδειγμα, δίνει δύο ρίζες χλωρίου (Cl•) υπό ακτινοβολία με υπεριώδες φως. Αυτή η διαδικασία χρησιμοποιείται για τη χλωρίωση των αλκανίων.
* Οι αζω-ενώσεις (R-N=N-R') μπορεί να είναι ο πρόδρομος δύο ριζοκεντρικών του άνθρακα (R• και R'•) και του αερίου αζώτου κατά τη θέρμανση ή και με ακτινοβόληση. Για παράδειγμα, οι ενώσεις AIBN και ABCN δίνουν ρίζες ισοβουτυρονιτριλίου και κυκλοεξανοκαρβονιτριλίου, αντίστοιχα.

: εναλλ.=AIBN initiator|400x400εσ|Εκκινητής AIBN
* Τα οργανικά υπεροξείδια έχουν το καθένα έναν δεσμό υπεροξειδίου (-Ο-Ο-), ο οποίος διασπάται εύκολα για να δώσει δύο οξυγονοκεντρικές ρίζες. Οι ρίζες οξυλίου είναι ασταθείς και θεωρείται ότι μετατρέπονται σε σχετικά σταθερές ρίζες με επίκεντρο τον άνθρακα. Για παράδειγμα, το δι-βουτυλο υπεροξείδιο δίνει δύο *t-*βουτοξυ-ρίζες (*t* -BuO•) και οι ρίζες γίνονται ρίζες μεθυλίου (CH3 •) με την απώλεια ακετόνης. Το  υπεροξείδιο του βενζοϋλίου ((PhC)OO)2) δημιουργεί ρίζες βενζοϋλοξυλίου (PhCOO•), καθεμία από τις οποίες χάνει διοξείδιο του άνθρακα για να μετατραπεί τελικά σε ρίζα φαινυλίου (Ph•). 
* Το υπεροξείδιο της μεθυλαιθυλοκετόνης είναι επίσης κοινό και το υπεροξείδιο της ακετόνης χρησιμοποιείται  σε σπάνιες περιπτώσεις ως εκκινητής ριζών.
* Τα ανόργανα υπεροξείδια λειτουργούν ανάλογα με τα οργανικά υπεροξείδια. Πολλά πολυμερή παράγονται συχνά από τα αλκένια κατά την εκκίνηση με υπεροξυδιθειικά άλατα. Σε διάλυμα, το υπεροξυδιθειικό διασπάται για να δώσει θειικές ρίζες:

: [O 3 SO-OSO 3 ] 2−  2 [SO 4 ] −

Η θειική ρίζα προσθέτει σε ένα αλκένιο που σχηματίζει ρίζες θειικούς εστέρες, π.χ CHPhCH2OSO3−, που προσθέτουν επιπλέον αλκένια μέσω του σχηματισμού δεσμών C-C. Πολλά πολυμερή στυρενίου και φθοροαλκενίου παράγονται με αυτόν τον τρόπο.

* Στον πολυμερισμό ριζών μεταφοράς ατόμων (ATRP), τα αλογονίδια άνθρακα παράγουν αντιστρέψιμα οργανικές ρίζες παρουσία καταλύτη μετάλλου μεταπτώσεως.

κέντρο|μικρογραφία|600x600εσ|Αντίδραση ATRP. <span style="color: blue">Α.</span>Εκκίνηση. <span style="color: blue">Β.</span> Ισορροπία. <span style="color: blue">Γ.</span> Πολλαπλασιασμός

## Ασφάλεια
Ορισμένοι εκκινητές ριζών όπως οι αζωενώσεις και τα υπεροξείδια μπορούν να εκραγούν σε υψηλές θερμοκρασίες, επομένως πρέπει να φυλάσσονται σε κρύα κατάσταση.

## Παραπομπές


Κατηγορία:Χημικές αντιδράσεις
Κιμ Γουάιλντ

Η **Κιμ Σμιθ** (, γεννημένη στις 18 Νοεμβρίου 1960) γνωστή με το καλλιτεχνικό όνομα **Κιμ Γουάιλντ** () είναι Αγγλίδα ποπ τραγουδίστρια, DJ και τηλεοπτική παρουσιάστρια. Γνώρισε επιτυχία για πρώτη φορά το 1981 με το ντεμπούτο σινγκλ της "Kids in America" (κυκλοφορία: Ιανουάριος 1981), το οποίο έφτασε στο Νο. 2 στο Ηνωμένο Βασίλειο. Το 1983, έλαβε το βραβείο Brit για την Καλύτερη Βρετανίδα σόλο καλλιτέχνη. Το 1986, είχε μια νέα επιτυχία που έφτασε στο Νο. 2 του Ηνωμένου Βασιλείου με μια ανανεωμένη εκδοχή, με ολική επανεπεξεργασία, του τραγουδιού του συγκροτήματος Supremes "You Keep Me Hangin' On" (που είχε κυκλοφορήσει το 1966), το οποίο ήταν επίσης στην κορυφή του αμερικανικού ''Billboard'' Hot 100 το 1987 και, γενικότερα, γνώρισε παγκόσμια επιτυχία.

Μεταξύ του 1981 και του 1996, είχε 25 σινγκλ που μπήκαν στο Top 50 του UK Singles Chart. Άλλες επιτυχίες της, περιλαμβάνουν τα "Chequered Love" (1981), "Cambodia" (1981), "View from a Bridge" (1982), "The Second Time" (1984), "Another Step (Closer to You)" (1987), "You Came" (1988), "Never Trust a Stranger" (1988) και "If I Can't Have You" (1993). Το 2003, συνεργάστηκε με τη Νένα στο τραγούδι "Anyplace, Anywhere, Anytime", το οποίο ήταν στην κορυφή των ολλανδικών charts.

Κατέχει το ρεκόρ ως η πιο επιτυχημένη βρετανική σόλο καλλιτέχνιδα της δεκαετίας του 1980, με δεκαεπτά σινγκλ στο Ηνωμένο Βασίλειο στο Top 40. Ξεκινώντας το 1998, ενώ ήταν ακόμα ενεργή στη μουσική, ξεκίνησε μια εναλλακτική καριέρα ως κηπουρός τοπίων, η οποία περιελάμβανε την παρουσίαση τηλεοπτικών εκπομπών κηπουρικής στο BBC και στο Channel 4. Το 2005, κέρδισε ένα Χρυσό βραβείο για τον κήπο της στο Royal Horticultural Society ’s Chelsea Flower Show.
 Ως μέρος της κηπουρικής καριέρας της, η Γουάιλντ έχει γράψει δύο βιβλία: Το πρώτο, *Gardening with Children*, κυκλοφόρησε στις 4 Απριλίου 2005 από τις εκδόσεις Collins.  Μεταφράσεις του βιβλίου κυκλοφόρησαν ταυτόχρονα στην Ισπανία, τη Γαλλία, τη Δανία και την Ολλανδία, και αργότερα στη Γερμανία. Το δεύτερο βιβλίο της, *The First-Time Gardener*, κυκλοφόρησε στις 3 Απριλίου 2006 (ξανά από τις εκδόσεις Collins), και είναι ένας οδηγός για αρχάριους στην κηπουρική.

## Παραπομπές


## Εξωτερικοί σύνδεσμοι
* 

* 
* 
* 
* 

Κατηγορία:Αγγλίδες τραγουδίστριες ποπ
Κατηγορία:Άγγλοι τραγουδοποιοί
Κατηγορία:Βραβευμένοι με Brit
Κατηγορία:Άγγλοι συγγραφείς
Πόρος Ημαθίας

Ο **Πόρος** είναι είναι οικισμός της Κεντρικής Μακεδονίας στην Περιφερειακή Ενότητα Ημαθίας, ο οποίος βρίσκεται δίπλα στις ανατολικές όχθες του ποταμού Αλιάκμονα και νοτιοδυτικά του ομώνυμου φράγματος. Απέχει περίπου 8 χλμ. ΝΑ. από τη Βέροια, 15 χλμ. Β.-ΒΑ. από το Πολύδενδρο και 91 χλμ. Δ.-ΝΔ. από τη Θεσσαλονίκη. Αναφέρεται επίσημα για πρώτη φορά, ως ξεχωριστός οικισμός, το 1991 να απογράφεται στην κοινότητα Πολυδένδρου. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με το Πολύδενδρο, τη Μονή Τιμίου Προδρόμου, την Ελαφίνα και τη Χαράδρα αποτελούν την κοινότητα Πολυδένδρου η οποία υπάγεται στη Δημοτική Ενότητα Μακεδονίδος του Δήμου Βέροιας. Σύμφωνα με την απογραφή του 2011 απογράφησαν 9 κάτοικοι ενώ οι απογραφές πληθυσμού είναι:

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Βέροιας
Σφηκιά Ημαθίας

Η **Σφηκιά** είναι είναι οικισμός της Κεντρικής Μακεδονίας στην Περιφερειακή Ενότητα Ημαθίας.

## Γεωγραφικά - Ιστορικά στοιχεία
Η Σφηκιά βρίσκεται προς τα όρια με την Περιφερειακή Ενότητα Κοζάνης και είναι κτισμένη στις δυτικές πλαγιές των Πιερίων Ορέων σε υψόμετρο 610 μέτρα ενώ απέχει περίπου 25 χλμ. Ν. από την Βέροια και 91 χλμ. ΝΔ. από την Θεσσαλονίκη. Στα δυτικά του χωριού είναι η ομώνυμη τεχνητή λίμνη που έχει δημιουργεί από το φράγμα του Αλιάκμονα στα βορειοδυτικά του (3 χλμ. οδικά).

## Διοικητικά - Πληθυσμιακά στοιχεία
Αναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1918 με την παλιά ονομασία από την περίοδο της τουρκοκρατίας ως *Βόσσοβα* στο ΦΕΚ 152Α - 09/07/1918 να ορίζεται έδρα της ομώνυμης κοινότητας. Το 1926 με το ΦΕΚ 401Α - 12/11/1926 μετονομάστηκε σε Σφηκιά. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι αποτελεί την κοινότητα Σφηκιάς η οποία υπάγεται στη Δημοτική Ενότητα Μακεδονίδος του Δήμου Βέροιας ενώ σύμφωνα με την απογραφή του 2011 απογράφησαν 382 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι:

## Εξωτερικοί σύνδεσμοι

* Σφηκιά Ημαθίας: Το χωριό των 300 κατοίκων που το Πάσχα σφύζει από ζωή από την https://www.ertnews.gr/
* Σφηκιά Ημαθίας | Καθημερινές αποδράσεις στο https://www.youtube.com/
* Αρχειακή περιγραφή για Σφηκιά (Ημαθία) από το Εθνικό Ευρετήριο Αρχείων των Γενικών Αρχείων του Κράτους.
* Παραδοσιακή ενδυμασία - Ήθη και έθιμα: Σφηκιά Ημαθίας  από την Δημόσια Κεντρική Βιβλιοθήκη της Βέροιας.
* Φωτογραφίες Βέροιας - Ημαθίας | Σφηκιά από το http://www.veriorama.com/
* Αρχειακό και οπτικοακουστικό υλικό ερευνών της Ακαδημίας Αθηνών.

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Βέροιας
Grecale (αντιτορπιλικό)

Το ***Grecale*** ήταν ένα από τα τέσσερα αντιτορπιλικά κλάσης *[[Αντιτορπιλικό κλάσης Maestrale|Maestrale]]* που ναυπηγήθηκαν για το Ιταλικό Βασιλικό Ναυτικό στις αρχές της δεκαετίας του 1930. Ολοκληρώθηκε το 1934 και έλαβε μέρος σε επιχειρήσεις στον Β΄ Παγκόσμιο Πόλεμο. Παρέμεινε σε υπηρεσία μεταπολεμικά με το Ιταλικό Ναυτικό (*Marina Militare*) μέχρι τον παροπλισμό του το 1964.

## Περιγραφή

Τα αντιτορπιλικά της κλάσης *Maestrale* ναυπηγήθηκαν βάσει εντελώς νέου σχεδίου που αναπτύχθηκε προκειμένου να επιλυθούν τα προβλήματα ευστάθειας που αντιμετώπιζαν τα προγενέστερα πλοία της κλάσης *[[αντιτορπιλικό κλάσης Folgore|Folgore]]*. Είχαν ολικό μήκος 106,7&nbsp;m, πλάτος 10,15&nbsp;m και μέσο βύθισμα 3,31&nbsp;m το οποίο έφθανε στα 4,3&nbsp;m με πλήρες φορτίο. Το εκτόπισμά τους ανέρχονταν σε 1640&nbsp;t (1610&nbsp;LT) με κανονικό φορτίο και έφθανε στους 2243&nbsp;t (2208&nbsp;LT) με πλήρες. Το πλήρωμά τους την περίοδο του πολέμου αποτελούνταν από 190 αξιωματικούς και ναύτες.

Το προωστικό σύστημά τους μπορούσε να αποδώσει έως και 44000&nbsp;shp, χάρη στους οποίους μπορούσαν να φτάσουν σε μέγιστη ταχύτητα πλεύσης 32-33&nbsp;kn σε πραγματικές συνθήκες. Η ακτίνα δράσης ανέρχονταν σε 2600-2800&nbsp;ναυτικά μίλια με ταχύτητα πλεύσης 18&nbsp;kn και στα 690&nbsp;ναυτικά μίλια με ταχύτητα 33&nbsp;kn.

Ο κύριος οπλισμός αποτελούνταν από δύο ζεύγη πυροβόλων των 120&nbsp;mm που ήταν εγκατεστημένα σε ένα πύργο μπροστά και ακόμη έναν πίσω από την υπερκατασκευή. Διέθεταν επίσης δύο πυροβόλα των 120&nbsp;mm που έβαλαν βλήματα φωτισμού/ανάδειξης στόχων (star-shells) καθώς και δύο τρίδυμους τορπιλοσωλήνες των 533&nbsp;mm. Αντιαεροπορική προστασία παρείχαν τέσσερα πολυβόλα των 13,2&nbsp;mm. Παρόλο που δεν διέθεταν σόναρ ώστε να μπορούν να δράσουν ως ανθυποβρυχιακά, διέθεταν δύο εκτοξευτές βομβών βυθού. Μπορούσαν επίσης να μεταφέρουν έως και 56&nbsp;νάρκες.

Εν μέσω του Β΄ Παγκοσμίου Πολέμου ο προγενέστερος αντιαεροπορικός οπλισμός του *Grecale* αντικαταστάθηκε από οκτώ πυροβόλα των 20&nbsp;mm. Προστέθηκαν επίσης δύο ακόμη εκτοξευτές βομβών βυθού καθώς και δύο πυροβόλα των 37&nbsp;mm στη θέση  των πρυμναίων τορπιλοσωλήνων και του αποστασιόμετρου στο μέσο του πλοίου. To 1949 πραγματοποιήθηκε ανακατασκευή της γέφυρας. Επίσης εγκαταστάθηκαν νέα ραντάρ ενώ ή νέα σύνθεση του αντιαεροπορικού οπλισμού αποτελούνταν πλέον από τρία πυροβόλα των 37&nbsp;mm. Στα 1952–1953 τα όπλα των 37&nbsp;mm αντικαταστάθηκαν από έξι πυροβόλα των 40&nbsp;mm ενώ αφαιρέθηκαν και οι εναπομείναντες τορπιλοσωλήνες. Η μακρά πορεία των μετασκευών του *Grecale* ολοκληρώθηκε στα 1959–1960 με την μετατροπή του σε πλοίο διοίκησης χωρίς οπλισμό, πέρα από δύο πυροβόλα των 40&nbsp;mm.

## Σημειώσεις


## Παραπομπές


## Βιβλιογραφία
*
*
*
*
*
*

## Εξωτερικοί σύνδεσμοι
* 

Κατηγορία:Αντιτορπιλικά κλάσης Maestrale
Κατηγορία:Ιταλικά αντιτορπιλικά του Β΄ Παγκοσμίου Πολέμου
Λυγκεύς του Άργους

Στην Αρχαία ελληνική μυθολογία ο **Λυγκεύς** ήταν βασιλιάς στο Άργος, διαδέχθηκε στον θρόνο τον πεθερό του Δαναό. Ο βασιλιάς της Αιγύπτου Βήλος είχε δύο δίδυμους γιους τον Δαναό και τον πατέρα του Λυγκέως Αίγυπτο, ο Αίγυπτος είχε από διάφορες γυναίκες 50 γιους τους Αιγυπτιάδες και ο Δαναός αντίστοιχα 50 κόρες τις Δαναΐδες. Ο Λυγκεύς ήταν αδελφός του Πρωτέως , του Βούσιρις, του Εγκέλαδου του Λύκου του Δαΐφρων και πολλών άλλων, η μητέρα του καταγράφεται ως Αργυφίη μια γυναίκα με βασιλικό αίμα. Με την Δαναΐδα σύζυγο του Υπερμνήστρα απέκτησε τον διάδοχο του Άβαντα. Ο πατέρας του Αίγυπτος προσπάθησε να τακτοποιήσει τους γάμος των γιων του με τις κόρες του Δαναού αλλά εκείνος αρνήθηκε και δραπέτευσε με τις κόρες του στο Άργος που ήταν βασιλιάς ο Πελασγός. 

Ο Αίγυπτος και οι γιοι του ήταν βέβαιοι για μάχη όπου η νίκη τους ήταν βέβαιη, ο Δαναός ωστόσο φοβήθηκε, συνθηκολόγησε και δέχτηκε τον γάμο των θυγατέρων του με τους γιους του Αιγύπτου. Ο Δαναός έδωσε εντολή στις κόρες του να θανατώσουν τους συζύγους τους στο κρεβάτι την πρώτη νύχτα του γάμου, υπάκουσαν όλες εκτός από την Υπερμνήστρα, τον συγχώρησε επειδή δέχτηκε την πρόταση της να μην έρθουν σε ερωτική επαφή. Η Υπερμνήστρα εκδιώχθηκε από τον πατέρα της για την ανυπακοή αλλά σώθηκε με επέμβαση της Αφροδίτης. Ο Λυγκεύς εκδικήθηκε αφού θανάτωσε τον πεθερό του και τον διαδέχθηκε στον θρόνο, σύμφωνα με άλλες πηγές συμφιλιώθηκε μαζί του, ίδρυσε την Αργείτικη δυναστεία των Δαναών. Οι Δαναΐδες εκτός από την Υπερμνήστρα τιμωρήθηκαν στον Άδη για τα εγκλήματα τους, κουβαλούσαν μόνιμα στάνες με νερό από τις οποίες το νερό εξερχόταν από τις τρύπες.

## Παραπομπές



## Πηγές

*Konrad Seeliger: Lynkeus 1. In: Wilhelm Heinrich Roscher (Hrsg.): Ausführliches Lexikon der griechischen und römischen Mythologie. Band 2,2, Leipzig 1897, Sp. 2206 f. (Digitalisat).

Κατηγορία:Βασιλείς του Άργους
Σρεκ (franchise)

Το ***Σρεκ*** (πρωτότυπος αγγλικός τίτλος: ***Shrek***) είναι ένα αμερικανικό franchise πολυμέσων που δημιουργήθηκε από την DreamWorks Animation, βασισμένο στο εικονογραφημένο βιβλίο του Γουίλιαμ Στάιγκ του 1990 *Shrek!*. Η σειρά επικεντρώνεται κυρίως στον Σρεκ, ένα κακότροπο αλλά καλόκαρδο τέρας, ο οποίος αποδέχεται διστακτικά μια προσπάθεια να σώσει μια πριγκίπισσα, με αποτέλεσμα να βρει φίλους και να κάνει πολλές επόμενες περιπέτειες σε έναν κόσμο παραμυθιών. Περιλαμβάνει τέσσερις ταινίες κινουμένων σχεδίων υπολογιστή: *[[Σρεκ]]* (2001), *[[Σρεκ 2]]* (2004), *[[Σρεκ ο Τρίτος]]* (2007) και *[[Σρεκ κι Εμείς Καλύτερα]]* (2010). Δύο τηλεοπτικά σπέσιαλ, το χριστουγεννιάτικο *Shrek the Halls* (2007) και το Χαλοουίν σπέσιαλ *Scared Shrekless* (2010), έχουν επίσης παραχθεί. Μια spin-off ταινία με τίτλο *[[Γάτος Σπιρουνάτος (ταινία, 2011)|Γάτος Σπιρουνάτος]]* κυκλοφόρησε τον Οκτώβριο του 2011 με την συνέχεια της να κυκλοφορεί τον Δεκέμβριο του 2022. Μία spin-off σειρά με τον Γάτο Σπιρουνάτο κυκλοφόρησε από το 2015 ως το 2018 και μια σκηνική μουσική προσαρμογή του 2008 παίχτηκε στο Broadway για περισσότερο από έναν χρόνο.

Η σειρά σημείωσε οικονομική επιτυχία, καθώς έγινε το 17ο franchise ταινιών με τις περισσότερες εισπράξεις όλων των εποχών και το δεύτερο με τα υψηλότερα εισοδήματα franchise κινουμένων σχεδίων.

## Ταινίες

## Απόδοση box office

## Παραπομπές

Κατηγορία:Ταινίες παραγωγής DreamWorks
Κατηγορία:Αμερικανικές σειρές ταινιών
Κατηγορία:Paramount Pictures franchises
Κατηγορία:Ταινίες κινουμένων σχεδίων της DreamWorks Animation
Κατηγορία:Σειρές ταινιών κινουμένων σχεδίων

Κατηγορία:Franchises της DreamWorks Animation
Βραβεία της Ένωσης Κριτικών Κινηματογράφου του Λος Άντζελες 2020

Τα **46α Βραβεία της Ένωσης Κριτικών Κινηματογράφου του Λος Άντζελες**, που απονέμονται από την Ένωση Κριτικών Κινηματογράφου του Λος Άντζελες (LAFCA), τίμησαν τους καλύτερους στον κινηματογράφο για το 2020. 

## Νικητές
δεξιά|μικρογραφία|207x207εσ|Κλόε Ζάο, νικήτρια καλύτερης σκηνοθεσίας
[δεξιά|μικρογραφία|211x211εσ| [Τσάντγουικ Μπόουσμαν, νικητής Α' Ανδρικού Ρόλου]]
[δεξιά|μικρογραφία|208x208εσ| [Κάρεϊ Μάλιγκαν, νικήτρια Α' Γυναικείου Ρόλου]]
δεξιά|μικρογραφία|222x222εσ|Γκλυν Τάρμαν, νικητής Β' Ανδρικού Ρόλου
[δεξιά|μικρογραφία|180x180εσ| [Γιουν Γιο-τσόνγκ, νικήτρια Β' Γυναικείου Ρόλου]]
δεξιά|μικρογραφία|188x188εσ|Εμέραλντ Φένελ, νικητής καλύτερου σεναρίου

* **Καλύτερη Ταινία:**
** ***Μικρό Τσεκούρι***
*** Επιλαχούσα: *[[Η χώρα των νομάδων (ταινία)|Η Χώρα των Νομάδων]]*
* **Καλύτερος Σκηνοθέτης:**
** **Κλόε Ζάο** – ***[[Η χώρα των νομάδων (ταινία)|Η Χώρα των Νομάδων]]***
*** Επιλαχών: Στηβ ΜακΚουήν – *Μικρό Τσεκούρι*
* **Καλύτερος Α' Ανδρικός Ρόλος:**
** **[[Τσάντγουικ Μπόουσμαν]]** – ***[[Η θρυλική Μα Ρέινι]]***
*** Επιλαχών: Ριτζ Αχμέντ – *Ο Ήχος του Μετάλου*
* **Καλύτερος Α' Γυναικείος Ρόλος:**
** **[[Κάρεϊ Μάλιγκαν]]** – ***Υποσχόμενη νεαρή γυναίκα***
*** Επιλαχούσα: Βαϊόλα Ντέιβις – *[[Η θρυλική Μα Ρέινι]]*
* **Καλύτερος Β' Ανδρικός Ρόλος:**
** **Γκλυν Τάρναν** – ***[[Η θρυλική Μα Ρέινι]]***
*** Επιλαχών: Πολ Ρασί – *Ο Ήχος του Μετάλου*
* **Καλύτερος Καλύτερος Β' Γυναικείος Ρόλος:**
** **[[Γιουν Γιο-τσόνγκ]]** – ***Minari***
*** Επιλαχούσα: Αμάντα Σάιφρεντ – *[[Mank]]*
* **Καλύτερο Σενάριο:**
** **Εμεραλντ Φένελ** – ***Υποσχόμενη νεαρή γυναίκα***
*** Επιλαχούσα: Ελίζα Χίτμαν – *Ποτέ σπάνια, Μερικές φορές πάντα*
* **Καλύτερη Φωτογραφία:**
** **Σαμπιέρ Κίρχνερ** – ***Μικρό Τσεκούρι***
*** Επιλαχών: Τζόσουα Τζέιμς Ρίτσαρντς – *[[Η χώρα των νομάδων (ταινία)|Η Χώρα των Νομάδων]]*
* **Καλύτερο Μοντάζ:**
** **Γιώργος Λαμπρινός** – ***[[Ο Πατέρας (ταινία, 2020)|Ο Πατέρας]]***
*** Επιλαχών: Γκάμπριελ Ρόουντς – *Time*
* **Καλύτερο Σχεδιασμός Παραγωγής:**
** **Ντόναλντ Γκράχαμ Μπερτ** – ***[[Mank|Μανκ]]***
*** Επιλαχών: Σεργκέι Ιβανόφ – *Beanpole*
* **Καλύτερη Μουσική Επένδυση:**
** **[[Τρεντ Ρέζνορ]] και Άτικους Ρος** – ***[[Soul (ταινία, 2020)|Soul]]***
*** Επιλαχών: Μίκα Λέβι – *Lovers Rock*
* **Καλύτερη Ξενόγλωσση Ταινία:**
** ***Beanpole***
*** Επιλαχών: *Μάρτιν Έντεν*
* **Καλύτερη Ταινία Ντοκιμαντέρ/Μη μυθοπλασία:**
** ***Time***
*** Επιλαχόντες: *Συλλογικό*
* **Καλύτερη Ταινία Κινουμένων Σχεδίων:**
** ***[[Wolfwalkers]]***
*** Επιλαχών: *Ψυχή*
* **Βραβείο Νέας Γενιάς:**
** Radha Blank – *The Forty-year-old Version*
* **Βραβείο Καριέρας:**
** Χάρι Μπελαφόντε και Χου Χσιάο-χσιέν
* **Βραβείο Πειραματικής/Ανεξάρτητης Ταινίας/Βίντεο Ντάγκλας Έντουαρντς:**
** Τζον Τζιανβίτο – *Το σοσιαλιστικό της χαμόγελο*
* **Βραβείο Κληρονομιάς:**
** Νόρμαν Λόιντ

## Παραπομπές

Κατηγορία:Βραβεία της Ένωσης Κριτικών Κινηματογράφου του Λος Άντζελες
Αλφαιντανύλη

Η **αλφαιντανύλη **είναι ένας οπιοειδής αγωνιστής, ο οποίος χρησιμοποιείται για αναλγησία και αναισθησία (εισαγωγή και διατήρηση αυτής). Είναι ταχείας δράσης συνθετικό οπιοειδές αναλγητικό και αναισθητικό, παράγωγο της φαιντανύλης, το οποίο δρα στον μ-υποδοχέα των οπιοειδών. Η αλφαιντανύλη έχει pKa περίπου 6.5, το οποίο οδηγεί σε μεγάλο ποσοστό του φαρμάκου να παραμένει μη ιονισμένο σε φυσιολογικό pH, το οποίο ευθύνεται για την ταχεία έναρξη δράσης του. Ανακαλύφθηκε από τη Janssen Pharmaceuticals το 1976.

## Ενδείξεις
Η αλφαιντανύλη ενδείκνυται: 1) ως συμπληρωματική αναλγησία σε σταδιακά αυξανόμενες δόσεις μαζί με βαρβιτουρικά/οξυγόνο/πρωτοξείδιο του αζώτου για τη συντήρηση αναισθησίας, 2) σε συνεχή έγχυση μαζί με οξυγόνο/πρωτοξείδιο του αζώτου για συντήρηση γενικής αναισθησίας και 3) ως κύριος αναισθητικός παράγοντας κατά την εισαγωγή σε αναισθησία σε ασθενείς που θα υποβληθούν σε χειρουργική επέμβαση που απαιτείται ενδοτραχειακή διασωλήνωση και μηχανικός αερισμός.

## Αντενδείξεις

# Οξύ ή/και σοβαρό βρογχικό άσθμα
# Χρόνια αποφρακτική πνευμονοπάθεια
# Καταστολή του αναπνευστικού
# Υπερκαπνία
# Οξεία πνευμονική καρδία
# Delirium tremens
# Σπασμοί
# Καταστολή του Κ.Ν.Σ.
# Αυξημένη ενδοκράνια πίεση ή/και κρανιοεγκεφαλική κάκωση
# Συγχορήγηση ή χορήγηση εντός 14 ημερών αναστολέα της μονοαμινοξειδάσης

## Ανεπιθύμητες ενέργειες

# Ναυτία
# Κνησμός
# Καταστολή Κ.Ν.Σ./αναπνευστικού
# Βραδυκαρδία

## Παραπομπές


κατηγορία:Οπιοειδή
Leone (αντιτορπιλικό)

Το ***Leone*** ήταν το πρωτοπόρο πλοίο της ομώνυμης κλάσης τριών αντιτορπιλικών που ναυπηγήθηκαν για το Ιταλικό Βασιλικό Ναυτικό (*Regia Marina*) στις αρχές της δεκαετίας του 1920.

## Περιγραφή

Τα πλοία της κλάσης *Leone* σχεδιάστηκαν ως *esploratori*. Παραγγέλθηκαν το 1917, όμως η ναυπήγησή τους καθυστέρησε εξαιτίας ελλείψεων σε χάλυβα με συνέπεια το όλο πρόγραμμα να παγώσει μέχρι το 1920. Είχαν ολικό μήκος 113,41&nbsp;m, πλάτος 10,36&nbsp;m και μέσο βύθισμα 3,1&nbsp;m. Το κανονικό (standard) εκτόπισμά τους ανέρχονταν σε 2230&nbsp;t (2195&nbsp;LT) και έφθανε τους 2330&nbsp;t (2289&nbsp;LT) με πλήρες φορτίο. Το πλήρωμά τους αποτελούνταν από 10 αξιωματικούς και 194 υπαξιωματικούς και ναύτες.

Το προωστικό σύστημα παρείχε μέγιστη ισχύ 42000&nbsp;shp χάρη στην οποία τα πλοία της κλάσης αυτής μπορούσαν να φθάσουν σε μέγιστη ταχύτητα πλεύσης 33&nbsp;kn, με το *Leone* να φτάνει τους 33,7&nbsp;kn κατά τη διάρκεια των δοκιμών. Η ακτίνα δράσης έφτανε τα 2000&nbsp;ναυτικά μίλια με ταχύτητα πλεύσης 15&nbsp;kn.

Ο κύριος οπλισμός αποτελούνταν από οκτώ πυροβόλα των 120&nbsp;mm που ήταν εγκατεστημένα ανά δύο σε τέσσερις πύργους, δύο εκ των οποίων βρισκόντουσαν μπροστά από την υπερκατασκευή και οι άλλοι δύο πίσω από αυτήν. Οι δύο τρίδυμοι τορπιλοσωλήνες των 450&nbsp;mm ήταν εγκατεστημένοι στο μέσο του πλοίου ενώ αντιαεροπορική κάλυψη παρείχαν δύο πυροβόλα των 76&nbsp;mm. Επίσης ήταν δυνατή η μεταφορά 60&nbsp;ναρκών.

## Σημειώσεις


## Παραπομπές


## Βιβλιογραφία
*
*
*
*
*
*

## Εξωτερικοί σύνδεσμοι
*  Σελίδα για το αντιτορπιλικό ''Leone'' στον ιστότοπο του Ιταλικού Πολεμικού Ναυτικού (Marina Militare)

Κατηγορία:Αντιτορπιλικά κλάσης Leone
Κατηγορία:Ιταλικά αντιτορπιλικά του Β΄ Παγκοσμίου Πολέμου
Ιάκωβος Αργυρόπουλος (1845-1923)

:*Για τον ομώνυμο πάππο του, δείτε [[Ιάκωβος Αργυρόπουλος]]*.

Ο **Ιάκωβος** **Αργυρόπουλος** (1845 - 1923) ήταν Έλληνας διπλωμάτης της Ελλάδας, πρόξενος στη Σμύρνη και πρέσβης στο Βελιγράδι.

## Βιογραφία
Ο Ιάκωβος Αργυρόπουλος ήταν από την οικογένεια Αργυρόπουλου, ελληνική οικογένεια Φαναριώτικης καταγωγής. Ήταν γιος του Περικλή Αργυρόπουλου υπουργού Εξωτερικών της Ελλάδας και της Αγλαΐας Ροσέττι. Προερχόμενος από οικογένεια 5 παιδιών, είναι επίσης εγγονός τού Ιάκωβου Αργυρόπουλου, Οθωμανού υπουργού στο Βερολίνο και μεγάλου Δραγομάνου (αντίστοιχου του Υπουργού Εξωτερικών στην Οθωμανική Αυτοκρατορία) και γαμπρός του Μιχαήλ Β΄ Σούτσου πρίγκιπα της Μολδαβίας. Ο Ιάκωβος ήταν εξάδελφος του Αλέξανδρου Μαυροκορδάτου πρωθυπουργού, του Εμμανουήλ Αργυρόπουλου αεροπόρου, του Περικλή Αργυρόπουλου νομικού και βουλευτή, καθώς και του Γάλλου γερουσιαστή Γκυ ντε Βαντέλ.

Ο Ιάκωβος ξεκίνησε γρήγορα μια καριέρα στις διεθνείς σχέσεις για να γίνει διπλωμάτης, όπως πολλά άλλα μέλη της οικογένειάς του (π.χ. ο πατέρας του, ο παππούς του και αρκετοί από τους θείους του). Έτσι απέκτησε τη θέση του προξένου του Βασιλείου της Ελλάδος στη Σμύρνη, που ήταν τότε μια από τις κύριες τουρκικές παράκτιες πόλεις της Οθωμανικής Αυτοκρατορίας.

Στη συνέχεια έγινε πρέσβης της Ελλάδας στη Σερβία με έδρα την πόλη του Βελιγραδίου.

## Οικογένεια
Ο Ιάκωβος Αργυρόπουλος νυμφεύτηκε δύο φορές. Την πρώτη φορά με την Ασπασία Πετράκη και τη δεύτερη με τη Δέσποινα Παντελίδη. Η Ασπασία ήταν κόρη του Ανάργυρου Πετράκη (1793-1876), 1ου δημάρχου Αθηναίων και υπουργού Στρατιωτικών και Ναυτικών, και αδελφή του Περικλή Πετράκη υπουργού Δικαιοσύνης στα μέσα της δεκαετίας του 1860. Ο Ιάκωβος απέκτησε 5 παιδιά:
* Μαρία Αργυροπούλου (1874-1930), παντρεύτηκε τον Πέτρο Μάνο στρατιωτικό και αθλητή. Είναι γονείς της:
** Ασπασίας Μάνου, πριγκίπισσας της Ελλάδας ως συζύγου του Αλεξάνδρου βασιλιά της Ελλάδας.
* Περικλής Ιακ. Αργυρόπουλος (1871-1953), Έλληνας υπουργός Μεταφορών και ναύαρχος, νυμφεύτηκε τις 1.Ευφροσύνη Μαυρομιχάλη και 2.Χαρίκλεια Ράλλη.
* Κίμων Αργυρόπουλος (γενν. 1878), αντιναύαρχος και πρέσβης στα Ηνωμένα Έθνη, νυμφεύτηκε τη Φωτεινή Μαυρομιχάλη.
** Αλέξανδρος (1910-Αθήνα 1992), πρέσβης της Ελλάδας, νυμφεύτηκε την Αγγελική Κωστάλα.
*** Φωτεινή (γενν. Αλεξάνδρεια 1945).
** Ελένη (1912-2004), παντρεύτηκε τους: 1.Σπύρο Σαλταφέρα, υπουργό πληρεξούσιο της Ελλάδας στην Άγκυρα και 2.Αλέξανδρος Μάτσας (1910-1969), πρέσβης της Ελλάδας στη Γουάσινγκτον.
** Ζήτα (γενν. 1919), παντρεύτηκε τον Θρασύβουλο Βογιατζίδη.
* Στεφανία Αργυροπούλου, παντρεύτηκε τον Ζορζ Ανρί-Μαρτέν.
* Αλέξανδρος Αργυρόπουλος (1894-1978), πρέσβης και ναύαρχος., νυμφεύτηκε την Αικατερίνη Κυριαζή (Απεβ. 1976). Είναι γονείς της:
** Ευθαλίας Αργυροπούλου (γενν. 1930), παντρεύτηκε τον Κωνσταντίνο Κωνσταντινίδη, αρχιτέκτονα.

## Πηγές
* Mona et Florian Budu-Ghyka, «Arbre généalogique de la famille Argyropoulos» [archive], sur http://www.ghyka.com  [archive] (consulté le 18 juin 2013)
* Livre d'or de la noblesse phanariote, Athènes, Vlastos, 1892 (lire en ligne [archive])

Κατηγορία:Πρέσβεις της Ελλάδας
Οδός Ρήγα Φεραίου (Βελιγράδι)

Η **οδός Ρήγα Φεραίου** (σερβικά: улица Риге од Фере) βρίσκεται στον δήμο Στάρι Γκραντ, στο κέντρο της πόλης του Βελιγραδίου και εκτείνεται από την οδό Πιαρόνα ντε Μοντεζίρα (Пјарона де Мондезира) αριθμός 20, έως την οδό Τσάρα Ντούσανα (Цара Душана).

## Ονομασία της οδού

Το όνομά της η οδός το πήρε το 1908 προς τιμή του Ρήγα Φεραίου ο οποίος γεννήθηκε στο Βελεστίνο το 1757 και θανατώθηκε στο Βελιγράδι στις 24 Ιουνίου του 1798. Ο Ρήγας Φεραίος ήταν Έλληνας συγγραφέας, πολιτικός, στοχαστής και επαναστάτης. Θεωρείται εθνομάρτυρας και πρόδρομος της Ελληνικής Επανάστασης του 1821.

Η οδός υπάρχει από τον τον 19ο αιώνα, πιο συγκεκριμένα από το 1872 και άλλαξε το όνομά της δύο φορές. Μέχρι το 1896 ονομαζόταν Γκρότσανσκα (Грочанска) και από το 1896 έως το 1908 Λιούμπιτσκα (Љубићска).

## Παραπομπές


Κατηγορία:Μεταφορές στο Βελιγράδι
Μάχη του Λας Νάβας δε Τολόσα

μικρογραφία|290x290εσ|''Μάχη του Λας Νάβας ντε Τολόσα'' από τον Φρανθίσκο ντε Πάουλα Βαν Έλεν (1864)
Η **Μάχη του Λας Νάβας ντε Τολόσα** (*Battle of Las Navas de Tolosa*), επίσης γνωστή στα αραβικά ως **Μάχη του Αλ-Ουκάμπ** (*Battle of Al-Uqab*) έλαβε χώρα στις 16 Ιουλίου του 1212 στην επαρχία Χαέν της Ανδαλουσίας και έπαιξε καθοριστικό ρόλο στην μεσαιωνική ιστορία της Ισπανίας και στην έκβαση της Ρεκονκίστα. Ο χριστιανικός στρατός του βασιλιά Αλφόνσου Η΄ της Καστίλης σε συνεργασία με τους στρατούς των Σάντσο Ζ΄ της Ναβάρρας και Πέτρου Β΄ της Αραγωνίας πολέμησε επιτυχώς εναντίον του Αλμοαδικού μουσουλμανικού στρατού, ο οποίος κυριαρχούσε στο νότιο τμήμα της Ιβηρικής Χερσονήσου. Ο χαλίφης Αλ-Νασίρ ηγήθηκε τον Αλμοαδικό στρατό, ο οποίος αποτελούταν από πολεμιστές από όλο το Αλμοαδικό Χαλιφάτο. 

## Ιστορικό
Το 1195, ο Βασιλιάς Αλφόνσος Η΄ ηττήθηκε από τον Αλμοαδικό στρατό στη μάχη του Αλάρκος. Μετά από τη νίκη τους οι Αλμοάδες κατέλαβαν αρκετές σημαντικές πόλεις, όπως το Τρουχίγιο, την Ταλαβέρα ντε λα Ρέινα, την Κουένκα και το Ουκλές. Το 1212, ο Μοχάμεντ Αλ-Νασίρ διέσχισε το στενό του Γιβραλτάρ, εισέβαλε σε χριστιανικά εδάφη και κατέλαβε το Κάστρο Σαλβατιέρα, το προπύργιο των ιπποτών του Τάγματος Καλατράβα. Η απειλή προς τα Ισπανικά χριστιανικά βασίλεια υπήρξε τόσο μεγάλη, ώστε ο πάπας Ιννοκέντιος Γ΄ κάλεσε τις χριστιανικές δυνάμεις σε σταυροφορία. 

## Δείτε επίσης

* Μεσαιωνική Ισπανία

## Παραπομπές


Κατηγορία:Μεσαιωνική Ισπανία
Κατηγορία:Ιστορία της Ισπανίας
Φελλανδρένιο

Το **φελλανδρένιο** [πρβλ. αγγλ. *phellandrene* 

Κατηγορία:Μονοτερπένια
Κατηγορία:Υδρογονάνθρακες
Κατηγορία:Εκχυλίσματα ξύλου
Τουρκικές βουλευτικές εκλογές 1950

**Τουρκικές βουλευτικές εκλογές** διενεργήθησαν στις 14 Μαΐου 1950, με σκοπό την πλήρωση των 457 εδρών της Μεγάλης Τουρκικής Εθνοσυνέλευσης και την ανάδειξη (μέσω εμμέσων εκλογών), Προέδρου της Δημοκρατίας.
Κατά τη διάρκεια αυτών των εκλογών έλαβε χώρα και η πρώτη πραγματική προεκλογική εκστρατεία. Ραδιοφωνικοί σταθμοί στην Άγκυρα και την Κωνσταντινούπολη έδωσαν χρόνο για προεκλογικές ομιλίες και ειδήσεις. Ένώ μέλη του Δημοκρατικού Κόμματος καθιέρωσαν για πρώτη φορά τις ομιλίες σε ανοιχτές συγκεντρώσεις καθώς και τις συνεντεύξεις Τύπου. Εκτός από το ραδιόφωνο και οι εφημερίδες αφιέρωσαν χώρο στην προεκλογική εκστρατεία ενώ πρωτο-εμφανίστηκαν και οι προεκλογικές αφίσες.

Οι εκλογές χαρακτηρίστηκαν από μια ευρείας κλίμακας νίκη του Δημοκρατικού Κόμματος - νίκη που σηματοδότησε το τέλος της 27χρονης διακυβέρνησης του Ρεπουμπλικανικού Λαϊκού Κόμματος. Οι εκλογές έχουν χαρακτηριστεί και ως «Λευκή επανάσταση» λόγω των ήρεμων αλλά κοσμογονικών αλλαγών που συνέβησαν στην τουρκική πολιτική ιστορία.

Με τον νέο εκλογικό νόμο 5545 που ψηφίστηκε στις 16 Φεβρουαρίου του 1950 αυξήθηκαν οι έδρες της Εθνοσυνέλευσης,  ρυθμίστηκε το εκλογικό σύστημα - (Πλειοψηφικό), μυστική ψηφοφορία, ανοιχτή καταμέτρηση - ενώ καθορίστηκε ο έλεγχος των αποτελεσμάτων από δικαστικούς υπαλλήλους.

Στις 22 Μαΐου, ξεκίνησε η 9η κοινοβουλευτική περίοδος της Τουρκίας με την εκλογή του Ρεφίκ Κοραλτάν ως Προέδρου της Μεγάλης Εθνοσυνέλευσης και την εκλογή του Τζελάλ Μπαγιάρ, βουλευτή Σμύρνης και αρχηγό του Δημοκρατικού Κόμματος, ως Προέδρου της Τουρκικής Δημοκρατίας. Ο δε βουλευτής Αϊδινίου, Αντνάν Μεντερές, επιλέχτηκε από το κόμμα του για να σχηματίσει την 19η κυβέρνηση της χώρας. Στις 9 Ιουνίου ανέλαβε και την προεδρία του Δημοκρατικού Κόμματος.

Στις εκλογές έλαβαν μέρος εκτός από τα δυο κύρια κόμματα, και το  ***Εθνικό Κόμμα***, αποτελούμενο από δυσαρεστημένα μέλη του Δημοκρατικού Κόμματος με εθνικιστικό προσανατολισμό, που έλαβε 250,414 ψήφους  και εξέλεξε έναν (1) βουλευτή, τον Οσμάν Μπουλούκμπασι (Osman Bölükbaşı) και διάφοροι **ανεξάρτητοι υποψήφιοι** εκ των οποίων εξελέγη ένας (1).

Η πρώτη ενέργεια της κυβέρνησης Μεντερές  ήταν να επαναφέρει το *[[αδδάν]]* το κάλεσμα για προσευχή στα αραβικά, που είχε απαγορευτεί κατά τη διάρκεια της διακυβέρνησης του ΡΛΚ. Η απόφαση του Μεντερές βασίστηκε και στην απαίτηση του λαού που είχε συγκεντρωθεί έξω από την Εθνοσυνέλευση, τις μέρες που συζητούνταν η πρόταση, ζητώντας την επαναφορά του. Η πρόταση υπερψηφίστηκε στις 16 Ιουνίου του 1950.

## Παραπομπές


1950
Κατηγορία:Εκλογές του 1950
Αγχινόη του Νείλου

Στην Αρχαία ελληνική μυθολογία η **Αγχιρρόη** ή **Αγχινόη** ήταν μία από τις Ναϊάδες, κόρη του ποτάμιου θεού Νείλου. Ο σύζυγος της ήταν ο Βήλος και οι δίδυμοι γιοι της ο Αίγυπτος και ο Δαναός, σύμφωνα με μερικές επιπλέον πηγές ήταν ο Κηφέας και ο Φινέας. Πηγές αναφέρουν ότι η σύζυγος του Βήλου και μητέρα των παιδιών του ήταν η Σίδη, επώνυμη της Σιδώνας στην Φοινίκη. Η Βιβλιοθήκη Απολλόδωρου καταγράφει το όνομα της Αγχινόης στις Ελληνικές πηγές:

*"Την εποχή που ο Βήλος έμενε στην Αίγυπτο έγινε βασιλιάς της χώρας, παντρεύτηκε την Αγχινόη κόρη του ποτάμιου θεού Νείλου και απέκτησε τον Δαναό και τον Αίγυπτο, ο [[Ευριπίδης]] λέει ότι γιοι τους επιπλέον ήταν ο Κηφέας και ο Φινέας"*.

## Γενεαλογία

## Παραπομπές


## Πηγές
*Apollodorus, The Library with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921
*Bell, Robert E., Women of Classical Mythology: A Biographical Dictionary. ABC-Clio. 1991

Κατηγορία:Ναϊάδες
Λευκόπετρα Ημαθίας

Η **Λευκόπετρα** είναι οικισμός της Κεντρικής Μακεδονίας στην Περιφερειακή Ενότητα Ημαθίας.

## Γεωγραφικά - Ιστορικά στοιχεία
Η Λευκόπετρα βρίσκεται στα όρια με την Περιφερειακή Ενότητα Κοζάνης, δυτικά του ποταμού Αλιάκμονα, στις ανατολικές πλαγιές του όρους Μικρή Σάντα σε υψόμετρο 460 μέτρα ενώ απέχει περίπου 15 χλμ. ν. από την Βέροια (έδρα του δήμου), 63 ΒΑ. από την Κοζάνη και 88 χλμ. Δ.-ΝΔ. από την Θεσσαλονίκη ενώ στα ανατολικά του περνάει η Εγνατία Οδός.

Aναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1926 με την παλιά ονομασία από την περίοδο της τουρκοκρατίας ως *Ίσβορος* να προσαρτάται στην τότε κοινότητα Γεωργιανών. Το 1959 το όνομα του διορθώθηκε σε Λευκόπετρα. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με τους Γεωργιανούς αποτελούν την κοινότητα Γεωργιανών η οποία υπάγεται στη Δημοτική Ενότητα Βέροιας του Δήμου Βέροιας ενώ σύμφωνα με την απογραφή του 2011 απογράφησαν 59 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι: 

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Βέροιας
Κάτω Κομνήνειο Ημαθίας

Το **Κάτω Κομνήνειο** είναι οικισμός της Κεντρικής Μακεδονίας στην Περιφερειακή Ενότητα Ημαθίας ο οποίος βρίσκεται στη δυτική πλευρά της Βέροιας και νοτιοανατολικά από το Πανόραμα σε υψόμετρο 220 μέτρα. Aναφέρεται επίσημα, ως ξεχωριστός οικισμός, το 1981 να απογράφεται στην κοινότητα Τριποτάμου. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με τον Τριπόταμο και το Κομνήνειο αποτελούν την κοινότητα Τριποτάμου η οποία υπάγεται στη Δημοτική Ενότητα Βέροιας του Δήμου Βέροιας ενώ σύμφωνα με την απογραφή του 2011 απογράφησαν 43 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι: 

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Βέροιας
Dungeons & Dragons

Το **Dungeons & Dragons** (που συνήθως συντομογραφείται ως *D&D* ή *DnD*, και μεταφράζεται στα ελληνικά ως *Μπουντρούμια και Δράκοι*) είναι ένα επιτραπέζιο παιχνίδι ρόλων φαντασίας (RPG) που σχεδιάστηκε για πρώτη φορά από τους Γκάρι Γκάιγκαξ και Ντείβ Άντερσον. Το συγκεκριμένο παιχνίδι δημοσιεύτηκε για πρώτη φορά το 1974 από την Tactical Studies Rules, Inc. (TSR), ενώ από το 1997 και μέχρι σήμερα εκδίδεται από την Wizards of the Coast, που είναι πλέον θυγατρική της Hasbro. Το παιχνίδι προήλθε από μινιατούρες wargames, σε συνδυασμό με μια παραλλαγή του παιχνιδιού Chainmail του 1971, το οποίο χρησίμευσε ως το αρχικό σύστημα κανόνων του παιχνιδιού. Η δημοσίευση του D&D αναγνωρίζεται ευρέως ως η αρχή των σύγχρονων παιχνιδιών ρόλων και της βιομηχανίας παιχνιδιών ρόλων, και επίσης επηρέασε πάρα πολύ τα βιντεοπαιχνίδια, ειδικά το είδος των βιντεοπαιχνιδιών ρόλων.   

## Παραπομπές

## Εξωτερικοί σύνδεσμοι
* Επίσημη ιστοσελίδα 


Κατηγορία:Franchises της Hasbro
Κατηγορία:Παιχνίδια ρόλων
Κατηγορία:Έργα βασισμένα σε παιχνίδια
Κοινότητα Χριστού Λασιθίου

Η **Κοινότητα Χριστού** είναι κοινότητα του Δήμου Ιεράπετρας και της τέως Επαρχίας Ιεράπετρας στην Περιφερειακή Ενότητα Λασιθίου της Κρήτης. Συστάθηκε το 1925 με το ΦΕΚ 27Α - 31/01/1925 με έδρα τον οικισμό Χριστός.  

Εκτός από την έδρα της, η κοινότητα περιλαμβάνει και τους οικισμούς Λακούδια, Μαθοκοτσανά και Σελάκανο. μικρογραφία|Η κοινότητα σε σχέση με τον δήμο.|498x498εσ
## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητας. 

## Παραπομπές


Κατηγορία:Δήμος Ιεράπετρας
Κατηγορία:Επαρχία Ιεράπετρας
Χειμαδιά

**Χειμαδιό** ονομάζεται ο τόπος σε πεδινές περιοχές που επέλεγαν οι βοσκοί για να περνάνε τον χειμώνα με τα κοπάδια τους, έτσι ώστε να έχουν τροφή για τα ζώα και να αποφύγουν τις αντίξοες καιρικές συνθήκες των ορεινών περιοχών.

## Τα χειμαδιά
Η μετακίνηση των κοπαδιών τον χειμώνα προς τους κάμπους ήταν μια πρακτική που χαρακτήριζε όχι μόνο τους Έλληνες βοσκούς, αλλά και τους βοσκούς του γενικότερου βαλκανικού και μεσογειακού χώρου, καθώς από αυτήν την πρακτική εξαρτιόταν η επιβίωση των κοπαδιών.

Οι βοσκοί κατέβαζαν τα κοπάδια τους σε πεδινές εκτάσεις για να περάσουν τον χειμώνα, αλλά πρόσεχαν ώστε το μέρος που θα επιλέξουν να έχει σταθερό έδαφος, αποφεύγοντας τις ελώδεις περιοχές, ώστε να μπορούν να φτιάξουν ένα μαντρί με γερές βάσεις για να αντέξει όσο κρατήσει η διαμονή τους στην περιοχή. Ως καλά χειμαδιά αξιολογούσαν κατά κύριο λόγο τους πρόποδες των λοφωδών εκτάσεων.

Η διαμονή στα χειμαδιά, που αποτελούσαν τη δεύτερη κατοικία των βοσκών, διαρκούσε από 4 έως 6 μήνες, ανάλογα με την περιοχή και τις καιρικές συνθήκες της χρονιάς. Ως “ορόσημο” για τις μετακινήσεις τους πολλές πληθυσμιακές ομάδες, όπως οι Σαρακατσάνοι, είχαν τη γιορτή του Αγίου Γεωργίου (για την επιστροφή στα βουνά) και του Αγίου Δημητρίου (για την κατάβαση σε πεδινές περιοχές).

## Η μετακίνηση στα χειμαδιά
Μαζί με τα κοπάδια, η μετακίνηση συμπεριλάμβανε όχι μόνο τους βοσκούς, αλλά και τις οικογένειές τους. Μέχρι τη δεκαετία 1960-1970 η μαζική αυτή μετακίνηση γινόταν με τα πόδια. Αλόγα και ημίονοι χρησιμοποιούνταν κυρίως για τη μεταφορά της ξυλείας, σανού, προσωπικών αντικειμένων των μελών της οικογένειας, καθώς και των μικρών παιδιών και ηλικιωμένων γυναικών.

Το κατέβασμα στις πεδινές περιοχές γινόταν χωρίς βιασύνη, με τους νεότερους να ανοίγουν τον δρόμο για τους υπολοίπους. Λόγω της πολυήμερης διάρκειας των μετακινήσεων και των καιρικών συνθηκών που συχνά ήταν δύσκολες, οι στάσεις και η διανυκτέρευση σε προσωρινά καταλύματα (τα κονάκια) ήταν απαραίτητες.

## Παραπομπές


Κατηγορία:Κτηνοτροφία